section_heading: Tijek događaja
paragraph_text: Izrazito višenacionalna Banja Luka, koja je bila izvan ratnih djelovanja, ostala etnički očišćen grad. Osobito je stradala okolica. Ukupno 80.000 ne-Srba iz tog kraja velikosrpske su vlasti istjerale, prognale, ubile ili natjerale u izbjeglištvo. Ljudi su tijekom rata otpuštani s posla, tjerani iz stanova, slani na prisilni rad, korišteni kao živi štit. Hrvati su trpili neprestane prijetnje, masovno istjerivanje iz kuća, otimanje imovine, logori, pljačke, plaćali su za mogućnost odlaska u Hrvatsku, sustavno i masovno su proganjani, uznemiravanja, odvođenja, ubojstva, palež i uništavanje crkava. Progon je trajao cijeli rat, a završetak je bio ovim činom nakon Oluje.